ང་ཚོ་མདོ་སྨད་པ་རྣམས་དྲང་པོ་དྲང་བཞག་དང་སྤྱི་པའི་ལས་དོན་ཐོག་ལ་ལྷག་བསམ་རྣམ་དག་ཡོད་མཁན་ཤ་སྟག་ཡིན་དུས་ཆབ་སྲིད་ཀྱི་ལས་དོན་གྱིས་མཚོན་པའི་གནས་སྟངས་གང་འདྲ་ཞིག་གི་སྐབས་སུ་ཡིན་ན་ཡང་གཞན་པའི་མགོ་སྐོར་འོག་ཏུ་མ་ཚུད་པ་བྱ་དགོས་པ་གལ་ཆེན་པོ་རེད།ང་ལོ་ན་བདུན་ཅུ་དོན་དྲུག་ལོན་པའི་མི་རྒན་ཞིག་ཡིན་པའི་ཆ་ནས་མི་རྒན་གྱི་ཤ་ཚས་ཅུང་ཙམ་ཚིག་རྩུབ་པོ་དང་ཁ་རུ་ཁ་ཐུག་བྱས་ནས་ཞུས་ཡོད།ངས་བཤད་སྟངས་ཀྱི་ཐོག་ནས་མ་འགྲིག་པ་དང་མ་བདེ་བ།གཞན་ལ་ཕོག་ཐུག་འགྲོ་བ་རེ་བྱུང་ཡོད་ཚེ་རྣམ་པ་ཚོར་དགོངས་དག་ཟེར་ནས་ཞུ་རྒྱུ་ཡིན།རྣམ་པ་ཚོས་ཡག་པོ་གསན་བྱུང་བས་ཐུགས་རྗེ་ཆེ་ཞུ།